**Referat Brugermøde Tippen Syder:**

**07.10.2021 i Det Gamle Posthus**

Dagsorden:

1. Velkommen, SydhavnsCompagniet
2. Fremlæggelse af Plejeplanen som Partnerskabet arbejder på, Jaris
3. Input til plejeplanen fra brugerforeninger såvel som enkeltpersoner
4. Input ift. anvendelsen og udviklingen af Tippen
5. Evt.

**Ad. 1** Brian bød velkommen – Fortalte at det var første gang der bliver afholdt brugermøde, og at det blev sat i lokalavisen, for at få flere borgere fra Sydhavnen med. En særlig mulighed for at bidrage med information og ønsker for udviklingen af Tippen for de personer/netværk som ikke føler sig repræsenteret i partnerskabet. Derudover et tilbud om at få information om udviklingen på SydhavnsTippen. Lokaludvalget har støttet aftens arrangement i Det Gamle Posthus med mad og annonce i avisen.

**Ad. 2** Naturvejleder Jaris fremlagde historikken for Tippen og rammenerne. By og havn er fortsat grundejere. Siden 2002 kom der frivillige på tippen og i 2008 blev partnerskabet Tippen Syder dannet.

Partnere i Tippen Syder er: By og Havn, Kgs. Enghave lokaludvalg, Københavns Naturskole, Naturplejegruppen, SydhavnsCompagniet, Fårelauget og Grøn agenda Sydhavn. Interessenter er Friluftsrådet og Danmarks naturfredningsforening.

Partnerskabet er ikke en symmetrisk gruppe, på den måde at By og havn ejer Tippen, og har vetoret til hvad der skal foregå.

Der har været aftalt en 10 årige plejeplan, der er ved rinde ud, og derfor er der lavet udkast til en ny plan. Der er på mødet til at komme input til denne plan. Det er vigtigt at det bliver en fælles vision.

For at fordre en fælles vision definerede Jaris biodiversitet. Det defineres som et samspil mellem arterne. Det er vigtigt at respektere nogle biologiske grundvilkår, når der plantes. På nuværende tidspunkt uddør arter 1000-10.000 gange hurtigere end beregnet. Det ser særligt slemt ud i Danmark, når vi sammenligner os med andre EU lande.

Københavns Kommune er i gang med en biodiversitetsstrategi. Strategiens hovedben er at benytte naturen, beskytte naturen og forbedre naturen. Københavnerne skal have adgang til naturen og den eksisterende natur skal sikres. Der skal være højere kvalitet af den natur der findes i byen og biodiversiteten.

Der skal etableres ejerskab af brugere og naturen skal styrkes i lokalområdet, og der satses på naturligt hjemmehørende plantesamfund.

Jaris præsenterede Biodiversitetstrekanten. De tre punkter er plads, tid og dynamik. Tippen har relativ god plads. Det er også vigtigt at tænke på tid og dynamikken. Det kan f.eks. være at han fremprovokerer at fælde et træ, da dette giver god næring til området. Der er det vigtigt at bruge træsorter der naturligt fremstår i området.

Det er vigtigt at man tænker på tidsperspektiver i naturen. Der er f.eks. kun de sidste 10000 år at der ikke har været elefantarter på vores breddegrader. De har haft indflydelse på træer der bliver vældet eller ødelagt. Derfor kan det være nødvendigt at fremprovokere at fælde træer. Der er meget liv i ce ting der rådner i naturen, herunder svampearter.

En af de største udfordringer på Tippen er invasive arter. Rynkerose og gyldenkålene. Det kan give problemer når disse arter, begrænser de andre arter. Fårene bruges massivt for at bekæmpe de invasive arter.

Partnerskabes vision for Sydhavnstippen er:  
Sydhavnstippen udgøres altovervejende af et stort samlet naturområde, der rummer en varieret, dynamisk, robust og relativt selvforvaltende natur, som aktivt benyttes af beboerne i Sydhavnen og som har en plads i alle københavneres bevidsthed.

Målene for naturplejen er:

• at området ikke gror til i vedplanter udover mindre øer og udpegede småskove hvor træerne får lov at ældes

• at der opstår en mikrovariation i vegetationshøjden bestående af en vekslen imellem nedbidte flader og tuer der både sikrer lys og varme til jordbunden og muligheden for at blomstrende planter kan gennemføre en cyklus så der produceres frø

• at der opstår en næringsmæssig variation som følge af dyrenes koncentration af næringsstoffer

• Eventuelt suppleres der med sommergræsning eller særlig afgræsning i mindre folde

**Ad. 3** Input til plejeplanen …

Chris spørger til sammenhæng med omkring liggende områder, da naturen ikke stopper ved grænserne op til f.eks. Valbyparken. Der blev takket for inputtet som bliver taget med til partnerskabet ift. formuleringen af de nye mål.

Det Grønne Knæ fortæller at dette har været en del af deres overvejelser og arbejde, og stadig er det.

Lokaludvalget fortæller at der skal sprede vilde frø i flere andre steder i Sydhavnen. På den måde kan pladsen også gøres større og fodre biodiversiteten.

Der er enighed om at naturskolen bliver brugt for lidt, og at skoler skal vide at den findes. Jaris fortæller at der arbejdes på det, og skoler, spejdere skal bruge den. Sydhavnen har været svær logistisk at komme til for skoler uden for Sydhavnen, men den bliver brugt.

Der spørges til om der kunne holdes statistik med brugen af naturskolen på Tippen. Naturskolen holder statistik for deres events. Jaris vil tage denne med, om man kan registrere når andre også bruger naturskolen. Bookning sker igennem lokaludvalget og naturskolen. Der overvejes om der skal være en fysisk registrering på stedet, så uanmeldte også kan registrere sig. Der vil kunne sættes et skilt op med at man kan booke stedet.

Et andet forslag er at der skal der stå naturskolen på bygningen.

Et forslag er også at vaske graffitien af og give bænkene et makeover.

I forbindelse med snakken om naturskolen bragte Brian (SC) en overvejelse til debatten. Kunne partnerskabet overveje om kapaciteten på naturskoen kunne gøres større (et undervisningslokale), således at der også kan være indendørs undervisning – som i Utterlevs Mose og i Kongelunden mv. Der kunne evt. fundraises midler til projektet, såfremt det fik opbakning.

Der spørges om jorden er forurenet på Tippen. Der er undersøgt at om grænseværdien for forurening. Der er forurening når der graves i jorden, men man skal ikke være bekymret over at tage jord på skoene med, da dette er undergrænseværdien. Det samme gælder frugten, der også kan spises. Der var en debat om der var behov for at bestille nye jord/frugt prøver ift. forureningen. Debatten kan tages videre i partnerskabet.

Der spørges til hvor grænsen til Tippen er. Kan der f.eks. blive bygget boliger/industri i vandet helt op til Tippen?

**Ad. 4**

Der er nogle som har forslået et ko-klapperlaug på Tippen. Omvendt blev det også fremført at der modtages mange telefonopkald omkring fårene og alpakaerne, med borgere der er utrygge.

Det kunne være på den sydligere del af Tippen at man sætter et par ponyen ud eller en ged eller en vædder?

Der går kronvildt på skinnerne, og der spørger til om man kunne få dem lokket ind på Tippen?

Der er medbragt et spørgsmål fra en borger om man kan gøre noget ved invasive dyr der spiser af æbletræerne. Her tales der om Alpakaerne, og er det muligt at beskytte enkelte æbletræer.

Jaris oplyste at Alpakaer ikke er en invasiv art, da den ikke overtager områderne fra de nuværende arter.

Lars Michael oplyste at SydhavnsCompagniet har fået en bevilling med Virtuel reality udstyr, der kan bruges til at folk der ikke kan komme ud i naturen, f.eks. på grund af angst. Så kan de prøve det virtuelt, og derefter måske kunne komme derud. Det vil der arbejdes med det næste års tid i SC. VR har blevet brugt med succes i terapi. Det vil også kunne anvendes til dem der utrygge ved dyrene på Tippen.

Det er vigtigt at dem der kommer ud på Tippen at folk kan læse dyrene og naturen. Der foreslår at der laves et formidlingsaspekt med dyrene.

VR projektet er ikke kun til udsatte borgere, men for alle der vil have den viden.

Dette aspekt bliver bragt op i Partnerskabet m.h.p. at få udbredt kendskabet og kærligheden til vores bynære natur på SydhavnsTippen.

Det blev desuden oplyst at SydhavnsCompagniet havde stået for en stor biodiversitets konference for Teknik og Miljø forvaltningen. Menuen skulle smage af temaet, der var brainfood og maden var bl.a. sammensat med lokal honning og frugt samt blomster/grene fra Sydhavnen. Det var et stort heldagsarrangement for 160 personer, hvor SC havde opnået stor ros for indsatsen.

**AD 5.** I.a.b.